
Οι φοιτητές παραμένουν δυνατοί στην επιθυμία τους 
να παλέψουν και να νικήσουν το νομοσχέδιο, όπως 
έχουν δείξει µε τις καταλήψεις και τις διαδηλώσεις 
της Πέμπτης, αλλά το κίνημα έχει κολλήσει. Εν τῶ 
μεταξύ, η κυβέρνηση έχει προωθήσει τις επιθέσεις της 
σιγά-σιγά: πρώτα µε την εισαγγελική έρευνα στους 
καθηγητές που αρνήθηκαν να κάνουν διαδικτυακά 
µαθήµατα, µετά θέτοντας σε δηµόσια διαβούλευση το 
νομοσχέδιο, έπειτα µε τη δίωξη των εργαζομένων που 
έκλεισαν τον σέρβερ και την απόλυση ενός και µε το 
σπάσιμο της κατάληψης στη Θεσσαλονίκη. Οι φοιτητές 
στη Θεσσαλονίκη αντιστάθηκαν και κατέλαβαν εκ 
νέου το πανεπιστήμιο. Όμως η κυβέρνηση θα φέρει 
το νομοσχέδιο προς ψήφιση στις ὃ Μαρτίου και στη 
συνέχεια στοχεύει να επιτεθεί κατά της δευτεροβάθμιας 
εκπαίδευσης. Δεν υπάρχει χρόνος για χάσιμο! Πρέπει 
να κρατήσουμε και να ενισχύσουμε τις δυνάμεις µας 
τώρα. Είναι επείγον να βγάλουμε τους μαθητές έξω! 
Αυτό θα βοηθήσει να αναζωπυρώσουμε και να χτίσουμε 
το κίνημά µας. Θα στείλει ένα ξεκάθαρο μήνυμα στους 
εργάτες: το κίνηµά µας είναι ισχυρό, ελάτε μαζί μας! 

Τι είναι λοιπόν αυτό που κρατάει το κίνηµα πίσω; 
Ο σεχταρισµός έχει σακατέψει την ενότητα του αγώνα 
και έχει διχάσει τους φοιτητές. Από πολύ νωρίς, οι 
καταλήψεις ήταν διασπασμένες ανάμεσα στην ΚΝΕ 
καιτα ΕΑΑΚ. Στη συνέχεια, υπήρξε η βίαιη συμπλοκή 
που ξέσπασε στη διαδήλωση στις ὃ Φεβρουαρίου 
ανάµεσα στην ΚΝΕ και την ΑΡΑΣ για το ποιος θα 
ήταν επικεφαλής της πορείας. Καμία βία στο εργατικό 
κίνημα! Αυτό δείχνει ότι νοιάζονται περισσότερο για το 
γόητρο τῶν οργανώσεών τους παρά για την προώθηση 
του κινήματος στο σύνολό του. 

Αλλά το πιο θεμελιώδες εἶναι ότι το ΚΚΕ και 
η Αριστερά κρατούν τους φοιτητικούς αγώνες σε 
στενά πλαίσια. γιατί αρνούνται να τους συνδέσουν 
µε τον απαραίτητο αγώνα των εργατών ενάντια στην 
ιμπεριαλιστική υποδούλωση, που βρίσκεται στην 
καρδιά τόσο του εκπαιδευτικού νομοσχεδίου όσο και 
τῶν επιθέσεων στην εργατική τάξη. Απορρίπτουν 
να μετατρέψουν αυτή την πάλη σε µια ευρύτερη 
κοινωνική πάλη, που είναι αυτό που χρειαζόμαστε για 
να νικήσουμε. Από την αρχή επιµείναµε ότι πρέπει να 
συνδέσουµε την πάλη για δωρεάν ποιοτική εκπαίδευση 
για όλους µε την πάλη για καλύτερες συνθήκες 
εργασίας και διαβίωσης. Οι εργάτες, οι αγρότες και οι 
φοιτητές πρέπει να παλέψουμε μαζί για να σκίσουμε 
τα μνημόνια, να διαγράψουµε το χρέος και να βγούμε 


από την ΕΕ/ευρώ τώρα! Μόνο αυτό το κομμουνιστικό 
πρόγραμμα μπορεί να φέρει πραγματική ενότητα και να 
διευρύνει την πάλη. Μπορούμε ακόµα να αλλάξουμε 
την πορεία του αγώνα, αλλά πρέπει να βιαστούμε! 

Πριν λίγες εβδομάδες το ΚΚΕ διατυμπάνιζε ότι 
η κυβέρνηση έχει ηττηθεί. Τώρα ξαφνικά, καθώς οι 
εβδομάδες έχουν περάσει, λέει ότι αν ο νόμος ψηφιστεί, 
«θα μείνει στα χαρτιά». Αυτό το συνηθισμένο ρητό του 
ΚΚΕ μόνο δικαιολογεί τις προηγούμενες ήττες και 
προετοιμάζει την τωρινή. Οι επιθέσεις δεν έμειναν στα 
χαρτιά, όπως ο αντεργατικός νόμος. Αυτός ο νόμος δεν 
θα μείνει στα χαρτιά αν περάσει. Για να κομματιάσουµε 
αυτές τις επιθέσεις χρειάζεται να έρθουμε αντιμέτωποι 
µε την κυβέρνηση. 

Απέναντι στις χαμένες στρατηγικές του ΚΚΕ και της 
Αριστεράς, χρειάζεται να αναζωπυρώσουμε την πάλη 
µε ένα ενιαίο μέτωπο και να παλέψουμε για: 

«5. Να βγουν όλοι οι φοιτητές, οι εκπαιδευτικοί και 
οι εργαζόµενοι στην εκπαίδευση έξω τώρα! Να 
κλείσουμε ΟΛΑ τα πανεπιστήμια, τα γυμνάσια και 
τα λύκεια! Κανένα µάθηµα, ούτε στο διαδίκτυο 
ούτε στα σχολεία και στα πανεπιστήμια! 

« Μια διαρκή καμπάνια υπεράσπισης όλων 
των εργατών, καθηγητών και φοιτητών που 
διώκονται από την αστυνομία και τις διοικήσεις! 
Να αποσυρθούν όλες οι ποινικές έρευνες και 
οι κατηγορίες! Αποκαταστήστε τον Δημήτρη 
Αντωνίου τώρα! Η επίθεση σε έναν απὀ εμάς 
εἶναι επίθεση σε όλους! 

. Εργατικές απεργίες για να υπερασπιστούμε 
τα σχολεία µας και τη διαβίωση των εργατών! 
Κλιμάκωση του φοιτητικού κινήματος για να 
φέρουμε τους εργάτες έξω τώρα! 

